tartuNLP/wikipedia-smugri-20251201 huggingface dataset:
Зирняйрясь Баба

Зирняйрясь Баба эли Шякя Баба сире содай бабась, пяк содавикс эди сидеста васьфневи мокшень ёфкснень эса, конатнень юрсна молихть айнематненди.
Зирняйрясь Баба няфневи пяк аф цебярьста, оцю пейса эди кувака кядьса; оцю потя мархта, стака якафса. Сонь самац марявсь кулдор-калдор вайгяльса, кона марявсь калада крандаз лаца, мзярда моли лоткнень-латкнень ланга. Зирняйрясь Бабань лишмоц – шоварсь, локшец – петькольсь, нокта вядьмонза – катонь сюлотне. Сонь улихть кемонь стиренза, конатнень макссесыне ърьвакс аф сембе лацонь шачф цёратненди.
Эряй Зирняйрясь Бабась ломаттнень эзда ичкозе вирть кучкаса пялес калада кудняса, кона ащи лафчеста, кода рузонь ёфксса, саразонь пильге лангса, но аф шаронды, кемоста пезф модати. Зирняйрясь Баба сидеста ащи озада куд инголе ужеса, ацам или пянакуд лангса; пряц ащи куд ингольдень ужеса, потянза лапотьфт олга лангс эли "сонць кудшка, пряц калдазшка, фкя пильгоц пянакуд лангса, омбоцесь – пянакуд инголе". Васьфтемстонза сонь эряволь лемдемс бабанякс эди мярьгомс: "Сюк" (сюконян) вал. Кда аф азат тяфтама вал – сязенттянза, нильхтянза. Кудозонза пови ломаттнень Зирняйрясь Бабась кошардсыне тевонь тиема. Фкя ёфкснень эса Зирняйрясь Бабась лисенди эсь эряма вастстонза пяк шуроста, мъзярда аньцек пани жертванц мельге; омбонцнень – сашенды аньцек веть эсь куднязонза, а шобдава тага меки туй вири. Кудсонза мархтонза эряй ласкась. Шуфтсь, кона ащи Зирняйрясь Бабать кудонц ваксса ащи перяфксокс ломанти, конань мельге панци Зирняйрясь Бабась. Шуфтсь пикссы ласькить, перясы сонь кинц.
Мзярда Зирняйрясь Бабась ёфксса няфневи кяжи, ломанень сивикс, сон сидеста аф пяк шарьхкоди. Эсь прянц вастс стирьшабась путы Зирняйрясь Баба ваксс поювонь мокорьня эди Зирняйрясь Баба сивомок сонь арьси сивозе стирнять. Зирняйрясь Бабась ёрай путомс стирнятьке цёранятьке кайме лангс, тонгомс пянакуду, рястамс, сивомс. Шабатне пряснон вятьсазь сяда ёжуста: синь озафтсазь Зирняйрясь Бабать сонцень пянакуду.
Понданц эди сембе Зирняйрясь Бабать паршинц эса ули йофксонь эсь лацонь вий кона ванфтови нъльне снярда мзярда сон кулы. Кепотьксонди Зирняйрясь Бабать ваенц эса ули кода ломаттнень шарфтомс (конат сонь варчсезь) сявакс или учакс; щамонза – сявакс, траксокс, букакс эди иля ракшакс. Меки арамс ломанькс улель кода аньцек тиемок кой-кодама эсь лацонь мярьгомат (кепотьксонди, печкомок траксть, эрявихть ванфтомс сонь сюронзон).
Зирняйрясь Бабась аф сембе пингть няфневи кода кальдяв няйфсь и ломанень ярхцай. Сон лезды, цебярь валонь максы эди ингольдень азы; лезды цёратненди конатнень ульсь кальдяв тевсна эди тядяфтома-аляфтома шабатненди. Сонь кядьстонза цёранясь сяви йофксонь сюре киренкс – кинь сюре, кона няфтелезе виде кить; цебяренкса пандоль цебярьса. Тяфтама сюжетса Зирняйрясь Бабась няфневи аф кальдявкс. Пондоц Зирняйрясь Бабась пакарю, эряй бабанясь вирень кудняса, корхтай паронь арьсезь.
Тяниень пингть Зирняйрясь Бабать лемонц азондсазь снярда, мзярда ёрайхть кориндамс сире кяжи аватнень.
Зороастор

Зороастор (грекокс Ζωροάστρης, Zōroastrēs) илякс Заратуштра (авестакс: Zaraθuštra) — ётмелянь Иранонь шкаймаряйсь ди койгонь валморайсь. Сонь шкайморснон ("гатаснон") оцю вастсь Зороастризмань озксвятемаса.
Зороастризма

Зороастризмась васенда маздеизма (авест. "vahvī daēnā māzdayasna" — «Смузьшинь коень пара кемамась», перс. «بهدین»‎ — behdin, «Пара кемама») — койгсь ди смузьшинь койсь сёрматф Зороастор (фарс. زرتشت‎, «Зартошт»; сире грекокс Ζωροάστρης, «Зороастрэс») шкаймаряй валотнень коряс, конатнень тейнза максфольхть Ахура Мазда Шкайса. Иняру валсь сёрматфоль Авеста сёрматксса. Сембода кунардонь койготнень эзда фкясь. Зороастризма коряс ломанти ули кода эсьотям кярьмодемс пара арьсемас, пара валс, пара тевс. Кунардонь пингста зороастризма васьфневсь Оцю Иран масторса. Тяниень пингс зороастризмать потафтозь ислам эса, аф лама зороастризмань тъналсна судардсть Иранца, Индияса.
Ельниконь район

Ельниконь район () — Мордовия Республиконь районць кельме-шивалгомширеса. Районть пряошец — Ельник ошкя. 
Историясь.
Ушетфоль 16 июльста 1928 кизоня.
Ине Сандор

Ине Сандор (Македониястонь) (356–323 кк. м. п. и.) — македониянь оцязорсь, масторлангонь греконь оцязоргирдемать ушедыец, ине содаф тюремань вятись минь пингтонк инголе. Шачсь Македониять пряошса, Пелласа. Македониянь оцязор Фили II-ть эди Милосонь оцязор Неоптолемонь Олимпиада стиренц цёрасна. Аристотелень тонафниец.
Якшамков

Якшамков илякс Январьгов — кизонь васенце ковсь. Январьгов лемсь сась латинонь кяльста рузонь кяль вельде. Кунцема (охотниконь) ковгярькс коряс сонь лемоц ургов.
Ёткши

Ёткши — таргонь мекольце, сисемце шись.
Юпитерь (шары тяште)

Юпитерь ("содафткя": ) — ветеце шары тяштсь Шить эзда, инь оцю планетась Шить системаса. Сатурн, Уран эди Нептун мархта лувови кода «газонь оцю». Лемоц сась латинонь кяльста, кунардонь римонь Юпитер Шкай лемста. Перьфканза лиенди котгемонь сисем ков, инь содавиксне ди оцюфне ётксост: Ио, Европа, Ганимед, Каллисто. Няезень синь васенцеда Галилео Галилей, 1610 кизоня.
Кадом

Кадом — кунардонь мокшень ёмлаошсь Россия масторонь Федерациеса, Рязанонь аймакса, Кадомонь районть пряошец. 
Географиясь.
Ошсь ащи Мокша ляйть търваса 245 вайгяльбет Рязанть эзда.
Эрямопингсь.
Кадом содаф 1209 кизоняста, ош лувса 1926 инголе, меле веле, 1958 кизода меле лувови ошкокс.
Казна панда

Казна панда – минь пингтонк ингольдень VII сядокизонь ошпандсь, конась ащи Пойвелеть эзда кельме и шивалгомширеса сери супать пряса Иссать и Ошпанда ляйбрять ёткса. Мокшет тоса эрясть XIV сядокизоть самс. Вастонц кувалмоц 126, келец 82 метра. Паксять ширде кувалмованза шувфоль лотка и кепотьфоль модань мар. Тяниень пинста марсь кафта пяле мархта метрань серешка, лоткть кърхкалмоц пяле метрашка. Шистяма пяльде ошпандсь кемокстафоль якстерьгодомонза пълхтаф сёвоньца, конань эряйхне марсезь перьфканза. Шувондоматне ётафтольхть 1940, 1950, 1953, 1954 кизотнень.
Калядань ши

Калядань ши – кунардонь мокшень илась. Роштувань ёткть ётафневсть калядань шит. Мокшень арьсемаса тя шиня шачсь сонць Шись. Тя шиня анасть цебярь сёра. Шабатне шить, а эзрай ломатть илять якасть кудста кудс, морсесть калядат, арьсесть кудазорхненди пара шумбраши, козя сёра од кизоста. Калядань морсихнень каванякшнезь модамарь, снав, капста, чивге мархта калядань пярякат. Морсихнень азорть кудонц вакска ётнемась лувондовсь аф цебярьс. Калядань морайхне марязь пряснон аф анцинякс а вярдень кучф ломанькс. Синь исть эняльде а вешсть каванямбяль. Кунардонь калядань моротнень морсезь вальмала эли кудонголе. Роштувань моротнень морсезь аньцек кудса.
Роштувань карша калядань морсихне почерясть азорхнень лангс сёра ди иля видьмот. Сидеста калядань морсикс якасть урта ваныхне. Синь мархтост каннесть атякш эли сараз, сувасть куду, нолдазь кияксу атякшть. Кудазоравась андсы нармонтьке, тоса сонценьге нармоненза фалу улелельхть шумбрат эди топоцьтот. Шачемань-раштамань ширеть калядань морсихне няфнезь шамафкснонга вельде. Синь путнесть шамазост алашань эли офтонь шамафкст. Тиендсть эвфти шамафкстка. Шамафкс тиендсть керста эли кагодста, архнезь содса, петфнесть сюрот. Тиклать потмонц аропнезь, тиендсть варянят сельмонди, кургонди и щафнезь прязост. Тяниень пингста ароптф тиклать потмос кърьвястихть штатолня и кандсазь эвфтемкать кядьсост. Калядань морсихнень инголе мольсть Роштувань бабатне.
Карма

Карма - эряфоньберьф уликс сембе тефне, конатнень коряс ладяви тонашинь эряфце и Масторлангу одукс шачемаце. Тяниень эряфонь тефнень вельде анокласак эстейть сай пингцень, одукс шачемацень. Куломдонза меле эрь ваймоти сави Модать лангс шачемс одукс аньцек шашникс, касыксокс эли ракшакс, ломанькс. Тя ащи сянь эзда пара эли кальдяв тевда тифольхть.
Келяга

Келяга илякс Уське тяштть () — тяштеналсь пялевень модань пялешарса.
Кече

Кече илякс Карьхкяпря тяште () – тяштеналсь пялевень модань пялешарса.
Киви

Киви (), символоц Pb) — химиянь элементсь, атомонь номероц 82, стака, ляпе, сенемаза уле кшни асу лама шяняфксса ди батареяса. Атомонь массац 207,2 с.а.е. (г/м). Моляронь тяльгомась 18,3 см³/м. Шяняфтови 327,4 C псилмаста. Шапамомшкась 0, +2, +4.
Ключевски, Василь

Василь Ключевски (; 16 (28) январьста 1841 — 12 (25) майста 1911) — россиянь пяк содаф эрямопингонь содайсь. Шачсь озксвятиень тъналса село Воскресеновка велеса Пензань губерниеса. Шачемас коре – мокша.
Ковгярькссь

Ковгярькс тя шитнень арафнемась ломанень тъналонь, койгонь, кошардомань эли тевонь туфталонкса. Тя арафнемать коряс пингсь явови пяльксова: шитне, тарготне, кофтне эди кизотне. Эрь шинь лемонцты мярьгихть ковгярьксшись. Ковгярьксонь ёткатне (ковшка эли кизошка) ингольцекс сотневихть тяшттнень, Шить эли ковть якаманц мархта.
Ковгяркссокс сидеста лемнесть кагодса тиф лувомать. 
Лама ломаттнень ульсть эсь ковгярькссна кона сатсть эди лездсть синь койснон-кърдаснон, тевснон якафтоманцты. Кепотьксонди Мокшень кунардонь ковгярьксоть коряс кизоть ушедовсь аф кельмековста а тунда марайковста.
Кизоть эса ниле пялькстне: тундась, кизось, сёксесь, тялось. Эрь кизонь пяльксоть колма ковонза, сембоса фкя кизоса 12 кофт. Эрь ковса ниле таргот. 
Ковонь лемснон шачемац.
Васенце ковть лемоц сась кафта шама Янус латинонь шкайть лемонц эста. Мокшень лемоцоль якшамков, кунциень ковгярьксть коряс ургов.
Мокшень Марков лемоц сась латинонь Марс шкайда. Васенце ковть мокшень лемоцоль нармоньгов эди сон таргавсь 22 марковста 27 апрельковс. Иля лемоцоль эйзюргов.
Кристозши

Кристозши - ниле оцю масторлангонь койгста (религиеста) фкясь. Сонь кирдихненди мярьгихть кристиатт. Синь кемайхть Иисус шиса менельса, сонць Шкайсь ди эряй пефтома, сон Шкайть цёрац эди Шкаень кучфоц (илякс Кристоз) Библиянь Ташта Сотксть коряс. Иняру Сёрматксть пакшец тяка, кода Иудаизмаса.
Курув

Курув () — велесь пялешинь-шиньстяма Полень масторса аф ичкозе Люблин ошть эзда, Курувка ляйть ваксса. 2781 эряйхне (2007).
Эрямопингсь.
Васень озама вастт Курувонь модасонза эвондасть XII сядокизоста. 1442-1870 кизотнень ёткова велеть лувовсь ошекс Магдебург койть коряс. 
Курувса 1923 кизоня шачсь Войцех Ярузельскяй.
Кярядонь озкс

Кярядонь озкс — кунардонь тундань мокшень озкссь, конась ётафневсь тундань видемада инголе, сонь нинге лемнезь плугонь озксокс. 
Анокласть тя озксти марстонь келеса. Рамсесть озксонь бука, аватне анокласть пуре. Ладяф шиня ила шинь щамса ломатть пуромкшнесть азф вастс. Кудстонга кандсть ярхцамбяльхть, кши, пярякат, алхт. Атятне печксезь озксонди аноклаф букать, оцю съргавозьса пицесть сиволь. Эрь кудазорсь малаткшнесь шаваня мархта съргавозть ваксс, теенза путнесть пал. Озксть ушедомста инятясь эли ине сире атясь пъшкятькшнесь Масторкирдити кучемс велеряйхненди цебярь сёрот, лямбе мани шинят, пиземнят. Тяда меле сембе симсть, ярхцасть. Латцезь кона шиня лисихть паксяв. Тя тевонди кочксевсь тевонь кельги, цебярь кудазор. Лувондовсь сокама васенце лисить тёждя кядец. Марстонь озксть меле ётафневсть кудонь, эсь тъналонь озкстка.
Лайме озкс

Лайме озкс илякс лайма озкс — мокшень кизондань озкссь, конась ётафнесть лядемда инголе. 
Тя озксонди печксесть кафта учат, эняльдсть Шкайть ширде коське шинят тишень лядема пингонди. Паксянь кочкомда инголе озонкшнесть Паксявати, эняльдсть лездомс тевса.
Лайме озксти кой-коста мярьгольхть Акша кал озкс. Эняльдельхть Шкайти лездомс: лядемс тишеть, кочкамс капас; эняльдсть, штоба тишесь туль ракшатненди шумбрашинди.
Лама

Лама - Тибет ширдень монаксь, кона озонды Буддати.
Лашма

Лашма Ош, Lašma Oš () — ошсь Мокша Масторса, Мордовия республикса. Лашмань районть пряошец.
Географиясь.
Ошсь ащи кержи Мокша ляйть търваса 110 вайгяльбет Сараношста. 
Историясь.
Ушетфоль 1892 кизоня.
Локи

Локи (сиресканд: "Loki") — скандинавонь кунардонь азондомастонь шкай. Йотам Фарбаутинь ди Лаулейть цёрасна. Йотамонь кундьяста, верс коре Локи мала Одинонди. Сувсесь Асонь ушмос ульсь Торть якай-шяяй ялгац. Лувондозь ёнюкс ди ёжукс, салавань тевонь шарфтыкс, шоряйкс, оржа кялькс. Локинь кафтоль цёранза Нари ди Нарви, конатнень шачфтозень Сёгун. Тага кафта цёра ди стирь Локинь эзда раштась оцюпсь Ангрбода. Цёратне Фенрир ди Йормунганда, стирьсь Хель. Ангрбодань эзда шачф иттне ульсть кяжи душманокс асненди. Сяс асне теест мярьгсть Кулыень масторти , .
Ломанць

Ломанць (содаф кода Homo sapiens латинокс «прявий ломань») — Homo юромста симанкссь. Тяниень ломаттне 200,000-шка кизот ёт састь Африкста.
Лямбеширень Африконь Республикась

Лямбеширень Африконь Республикась () илякс: Лямбеширень Африкась, ЛАР () — лямбеширень Африконь мастор. Пряошец — Претория.
Географиясь.
Масторкитьксонза Ботсвана, Зимбабвэ, Намибия, Лэсото (анклавсь), Мозамбик ди Эсватини мархта.
Историясь.
Ушетфоль 31 майста 1910 кизоня.
Мазимор

Мазимор () - мокшень веле Пензань аймакса Норзядонь районца. Ушетфоль 18-це сядокизонь омбоце пяльксса.
Панжиков

Панжиков сире лемоц Мацингов, тага Майгов - кизонь ветеце ковсь. Майгов лемсь сась латинонь кяльста рузонь кяль вельде.
Эйзюрков

Марайков илякс Марков - колмоце кизонь ковсь. Марков лемсь сась латинонь кяльста рузонь кяль вельде. Сире мокшень лемонза нармоньгов, эйзюргов.
Масла панда

Масла панда – Масланця ила пингста тянкса кочксевсь велеса сяда вярьгак васта, коса пуромкшнесть оттне.
Масланця

Масланця – мекольце мокшень тялонь илась, мъзярда оттне арнесть лишмоса, кштишендсть, морсесть. Сембе пуромкшнесть масла пандть ваксс. Аф пяк кунара ърьвакс лисьф од ърьвятне каннесть кудста суронь пачат, каванязь стирьхнень, цёратнень. Цёратне паронь пандоманкса арфнезь синь нурдоняса. Од мирдсь эди ърьвясь Масланцяста якасть инжикс стирень куду. Оттне сяда лац сотцезь эсь ломаньцнон.
Масланцяста ломаттне няфнесась эрь кодама налхкомаса эсь вийснон, смузу и отькорь шиснон. Тя илась аф ётафневи танцти суронь пачафтома, симомань янгафты шову позафтома. Сембось тя петеви мокшень мазы мороса и гармониянь вайгяльса. Мокшетнень эряфса маслянцясь – тя тундать самац и од эряфонь шачемась.
Масланцянь мекольце шись канни ломанть эряфс оцю смузь. Тя шить мокшетне пицихть суронь пачат и нинге шапаксонь «Сязгатат» (рузкс. "Сороки"), конат пачфнихть тундать саманц колга. Озондыхть Шкайти кизоть цебярьста ётаманц инкса. А нинге пълхнесазь аф эрявикс щамснон, конатнень мархта палыхть сембе урматне, пичефксне и эряфонь прябалатне.
Меркури (шары тяште)

Меркури ("содафткя": ) - васенцесь, ине ёмла ди сяда мала Шити шары тяштсь.
Мешаваня

Мешаваня илякс Мешава — кунардонь мокшень айнема арьсемаснон коряс ине мешнень оцязорава, конань ули оцю вий. Кунардонь айнематнень коряс Мешаваня ульсь Тюштянь лездыец.
Мокша мастор

Мокша Мастор (илякс Мокшень Мастор) — эрямопингонь масторсь Шистяма Явропса, Явропань Россия масторса. Сон ащи Шистяма Явропань арся вастса, Идемпаксянь вирьса, Ока ляйсь эди Дон ляйське ёткова, Хопра ди Воронеж ляйхнень лужадафксса. Тяниень пингста Мокша масторть явозе Мордовиять, Пензань, Томбунь, Рязанонь эди Саратовонь аймакнень ёткова, кува марса эряйхть мокшет, рузт, татархт, шокшет эди иля ломатть. Оцю ошне: Орозай, Норзяд, Темникав, Лашма, Ош, Мокшан, Тарбей, Кадом ди лият.
Эрямопингсь.
Кунардонь пингста Мокша Масторонь эряйхне полаяфтольхть пефтома торпинге якай-шяяй ломаттнень эди ламалувксонь вьргятихнень мархта. Мокшень модатне (Кадом, Мурунза, Мокша, Онуза, Селикса ди илят оцязорксшисна сувсесть Хазаронь каганатс, Равань Булгархнень масторозост, Рузь ширязонзон модазост, Касимувонь каганатс, эди юмась эсь отямшиснон XVI сядокизоста мокшень оцязорхнень-ширяснень Рузь оцязорти сюконямаснон меле. Кунардонь содаф мокшень ошне ульсть: Селикса, Норзяд, Мокшан, Кадом, Темникав. 
Революцияда меле Мокша Масторонь пяльксть сувафтозь Мордовиянь (Эрзя-Мокшень) автономонь аймакс, кона полафтфоль меле Мордовиянь автономонь республикакс. 
Оцю ляйхть Мокша Масторса: Мокша (кунардонь мокшень лемоц Ёв), Вад, Ока ляй, Хопра, Воронеж ляйсь.
Мокшан (ош)

Мокшан – кунардонь мокшень ошсь. Тяни Мокшан ош райононь пряошец Пензань аймакса. 
Историясь.
Илань коряс лувови ушетфокс 1535 кизоня. Сире Мокша оцязорксшить пряошец. Содаф сонь ошпандонкса (кремленкса) кона ульсть лама палманенза (башненза): Якстерь, Ётнемань, Сараношень.
Мокшень Ки

Мокшень Ки - кунардонь Норзядста Темникаву кись, кона ётась Шелдаис пачк.
Мокшень кой

Мокшень кой — Кристозши ингольдень койгсь Рава ширеса. Шкайсь Идемевть каршес путнема сяда эрявиксоль иранонь айнемасонза, конат, улема, састь мокшетненди сарматтнень эзда.
Мокшень кяль

Мокшень кяль ("mokšanj kälj") — Суоми-Равонь кяльхнень эзда фкясь, Суоми-Угронь кяльхнень тарадоц, канневи уралень кяльса корхтайхнень кяльснон ёткс. Мокшень кяльсь эрзянь кяльти ди тяни кулоф мяшярань кяльти сембода малады. Мокшень кяльсь ащи масторонь кялькс Мордовия республикаса, рузонь эди эрзянь кяльхнень мархтост. Тя кяльса корхнихть Мордовиять шивалгомширеса ди маластонь Пензань, Рязанень, Томбунь, Саратовонь, Самарань, Оренбургонь аймакова, Татармасторса, Башкирмасторса, Сибирьса, Рузмасторонь ичкозе шиньстяма ширеса, Арменияса, Австралияса ди Американь Аймакнень Сотксса. Мордовияса мокшетне эряйхть Атерень, Ельниконь, Зубунь, Инзаронь, Лашмань, Краснослободскяень, Орозаень, Сире Шяйгавонь, Темникавонь ди Торбеень районца. Мокшень кяльсь явондови колма оцю корхтафксова: кучканнева, шимадомширеннева (Зубунь корхтафкссь), лямбе-шиньстямаширенева. Мокшень литературонь кяльти юртокс арась кучкань корхтафкссь. Корхнида 500,000-да лама ломатть.
Сёрмадомась.
Кунардонь мокшень сёрмадомаса ульсть 3000-да лама тяштькссна. Мокшень тяштьксса ульсь кода тяштьфтемс лепт эди мяльёжат. Эрь мокшень юромть ули эсь тяштьксоц. Синь няфнезь модань, вирень, нешкоперень азоронь лемсна. Сёрмать содазь пяк ламотне и сон вантофсть мянь XIX сядокизоти. Шлень содазь апроги эди на киртсенс планень улопамда.
Алфавитсь.
 
Тяниень мокшень алфавитса 33 тяшкста, алфавитсь тифоль рузоннеть коряс. Ала-Равонь кошардомвийсь шнась од мокшень Латинонь алфавит 25 июньковста 1932 кизоня интай сонь курок кардазе ди ётафтозе мокшень кяльть меки Рузонь алфавитс. 
Мокшень кяльса 7 гласнай вайгялькст: а, о, у, и (ы), э, ä, ъ. Сёрмадомста синь няфневихть кефкие о, а, у, и, ы, э, е, ё, ю, я, ъ гласнай тяшксса
Мокшень кяльса 33 согласнай вайгялькс: п, б, ф, в, м, ц, ц', ч, т, т', д, д', с, с', з, з', ш, ж, н, н', л, л', Л, Л', р, р', Р, Р', Й, й, к, г, х. Сёрмадомста сембе 33 вайгялькснень няфтемс тевс ноляви 21 
тяшкс: б, в, г, д, ж, з, й, к, л, м, н, п, р, с, т, ф, х, ц, ч, ш, щ.
Мокшень кялень кодсь, ди стандартонь индекссна.
SIL код: MDF 
ISO 639-2: mdf 
ГОСТ 7.75-97: мок 455
Мокшень лувомтяшксне

Мокшень лувомтяшксне ульсть эрь шинь лувомтяшксокс кунардонь Мокша масторса Кристозыяфтомада инголе ди ванфтовсть XX сядокизонь ушедоманцты. Аркеологиянь коряс минь атянь-атяньконди синь содафольхть ни кевбингста. Эста синь содазь кемоненьгърда систепть. Постуфонь байдекти тиендсть шапонят, конат няфнесть эрь кодама луфкст. Каяфксонь кочксихневок байдеконь шапонятнень вельде сотцезь кинь кядьста мъзяра сявома. Тяфтама байдект ванфтовсть тячиень шити, синь коряваст шарьхкодеви кунардонь лувомтяшкснень системсь
Мокший

Мокший (1340 - 1390) - васенце мокшень кучф ломанць (дипломатсь). Ульсь киличейкс Москунь Ине ширязть Дмитри Донскойть видеса. Улема, содаф Макшеефнень тъналть ушедыец. Киличейхне кучсевсть Зърня Ушмав. Куликовань тюремада меле 1380 кизоня Мокший ди Толбуга кучфтольхть казне мархта Зърня Ушмань канти Токтамышенди. Меки мърдасть 1381 кизонь 15 августковста, пачфтсть казнет Дмитри Донскоенди Токтамышень ширдевок .
Мордовия

Мордовия республикась (); эли Мордовия — Россиянь масторонь федерациять субъектсь, автономиянь республикась. Ушетфоль 10-це яндварьста 1930 к. Пряошец: Саранош. Коень кяльхне: рузонь, мокшень ди эрзянь. Кошардомвийсь - Масторонь пуромкссь. Республикть оцюняц - Владимир Дмитриевич Волков.
Масторть вастоц.
Республикась ащи шистямаширень Шистямашире Явропань арьсявастонь пяльксса Россия масторонь федерациеса. Шивалгомширень Республикть пялькссь ащи Ока-Дононь арьсявастса; шистямаширень ди кучкастонь Равонь вярьвастонь пяльксса.
Ляйхне.
Мордовияса 114 ляйхть. Сяда оцюфне:
Эрьхкне.
Мордовияса 500-шка эрьхкта.
Модапотмонь козяшись.
Модапотмонь козяшис сувафнезь палы мода, шовине кефт, пурхт, минералень ветть ди с. т.
Ушесь.
Климатсь кучка континенталень.
Демографиясь.
2007 кизонь васенце пяльксса шачема индексоль 8.9 1000 ломатненди 
Мокшет, эрзят ди шокшет Суоминь тъналста ломатть, конат корхнихть кафта башка кяльса: мокшень кяльса ди эрзянь кяльса. Лувовихть шокшет корхтайхть башка эрзянь корхтафксса.
2002-нь сёрмадомать коряс 60.8% республикать эряйда рузт, мокшет, эрзят, шокшет марса аньцек 31.9%. Иля тъналхне татархт (5.2%), украиттне (0.5%), ди сяда ёмла тъналхт, сембе эряйхнень ёткса 0.5%-да кържа. 3,700 ломатть (0.4%) исть пачфте синь ломаньтъналснон колга.
Эрямопингсь.
Инголень эрямопингсь.
Инголень ломатнень пильгокисна Мордовияса эвондасть кевбингста. мокшет ди эрзят васенцеда мяляфнезь Геродотонь сёрмадомазонза. Меле синь шабракс арасть Равонь Булгария ди Киевонь Рузь. Мокшень ди эрзянь оцязорсна вятсть мархтост тоса торпинге тоса мишендема-рамама тефт.
Монголонь върьгятемась.
Монголхне сявозь Мордовиянь модатнень 13-це сядокизоста. Синь ушедсть Зърня ушмонь каназоргирдема 1241 кизоня, сявозь Мордовиянь модатнень кядялу. мокшень ди эрзянь ширязмодатнень сувафнезь Мухша улусс. Зърня ушмонь каназоргирдемась явсть 1430 кизоса, мъзярошкамокшень ди эрзянь ширязмодатнень сувсесть Казанень каназоргирдемас, мъзярошка сувсесть Москувонь оцязоркшис.
Москунь азорксшись.
Мъзярда Иван Грознай сявозь Казанць 1552 кизоня, мокшень ди эрзянь ширясне кирдсть Москунь оцязорть кяденц ди арасть сонь вассалкс. Синь сявсть рузонь кяльть, койхт-кърдат ди Кристозшинь койгть. Рузне кармасть вихца къстиндама велеряйхнень Видекоень Кристозшис 1700 кизотнень эса.
Койгсь.
Сембода оцю васта занци Рузонь Видекоень Церьку, Ислам (татархнень ёткса), стане ина Лютеранши ди Мокшень койсь.
Мурунза

Мурунза - кунардонь мокшень оцязоргирдемась, конась ащесь тяниень Пензань аймакса. Пряошец Мокшан ошсь. Лятфневсь Карамзинонь покамасонза II-це томса. Ульсь III сядокизоста (векста) сявомок XVI сядокизоти самс. Лятфневсь рузонь эрямопингонь сёрматксса.
Нармонь ши

Нармонь ши (илякс Нармонь сама ши эли Вармань канды ши) — кунардонь мокшень Кристозшида ингольдень оцю ши, тяниень ковгярькс коряс марковонь 22-це шись. Сире мокшень марковонь лемоц нармоньгов.
Тундась фалу ульсь соксема-витцема пинге ушетксокс. Сокамась-видемась финонь кундьяса ащесь оцю вастса. Сяс кунардонь мокшень ковгярьксснон коряс кизось ушедсь тундань пингста. Йавропань астрологиень ковгярьксть коряс марковонь 22-це шись тяниёк лувови кизонь ушетксокс.
Тя шиня мокшават пицесть шапаксста нармоннят — вармань кандынят макссезь синь шабатненди. Шабат лисендсть кудста кирдезь вармань кандынят кядьсост, ласкондсть вармань каршес эди пъшкядесть вармати. Нармонь шиста ават тисть "нармонь сёрмат" мархта нардамат, алят эди цёрашабат керсесть вармань кандынят шуфтста ди синь повфнезь шуфтонь тарадга.
Кунардонь славянонь "Сороки" ила пяк мала мокшень Нармонь шити.
Наручадь

Наручадь, Нарчат () ( ?- 1242) — Норзядстонь мокшень оцязоравась, Каназор Пурешть стирец. Сонь мельганза Норзядти рузкс кармасть мярьгома «Наровчат». Ине отькорь ава тюриель. Монголхне каршеса тюрембачк сёксенда 1242 кизоня сембе сонь ушмоц шавфоль ди сон прянц прафтсь Мокша ляйс сонь камбар лишмонц мархта.
Нептун (шары тяште)

Нептун ("содафткя": ) — кафксоце ди сяда ичкозе шары тяштсь Шить эзда. Лемоц сась латинонь кяльста, кунардонь римонь иневедень шкай Нептун лемста.
Эрямопингоц.
Панчфоль 23 сентябрьковста 1846 кизоня. Аф лама пингта меле панчфоль сонь ковоц Тритон.
Норзяд

Норзяд () — кунардонь мокшень ошсь Россия масторса, тяни лувови велекс, Норзядонь аймакть пряошец, ащи Пенза аймакса.
Ушедомань кизось аф содаф.
Географиясь.
Ошсь ащи 2 вайгяльбет Мокша ляйда, 149 вайгяльбет Пензада шивалгомшири. 
Эрямопингсь.
XIII сядокизоста Норзяд лемнесть Нуриджан (Наручать, Наручадь), тапафоль Батунь ушмотнень эса 1237 кизоня. 
Меле сон сувась Зърня Ушмос Мохши лемть эса. 1395 кизоня сонь пълхтазе Тимур оцязорсь. XVII сядокизонь ушедомста ошсь вельмось. 
1780 кизоста Норзяд арась уездонь ошекс, 1926 кизонь ушедомста лувови велекс.
Содаф норзядуфне.
Норзядса шачсь содаф рузонь сёрмады Сандрор Куприн.
Од Эдда

Од Эдда (эли Азондома Эдда) - кафта тонадомань трактат, конатнень эса ванондовихть пялевень Скандинавиянь Кристозынгольдень айнематне и скальдонть валморамасна. Од Эддать аноклазе Снорри Стурлуссон 1222-1225 кизотнень.
Озял

Озял ( «локсти») — пялевень тяштеналсь. Птолемейть 48 тяштеналхнень эди 88 тяни содаф тяштеналхнень эзда фкясь. Илякс содаф кода пялевень Синесь.
Башка тяшкстапт.
Озялса мъзярошка валда тяштть.
Денеб тя фкя Озялста тяштсь. Сон пяк валда иднотонга сон ащи 3230 валдонь кизот Модать эзда. Сенем вельф оцюп ащи Озялть песа, вярдень Пялевень Синеть ужеса.
Эрямопингсь ди айнематне.
Явропса тя тяштеналонди мяргсть «Локсти» сяс мес тяштьтне шарсть лии локстити кели паця мархта. Грекань айнематнень коряс Зеус арась Локстикс Ледать содаманзон инголе. Меле Ледась шачфтозень Кастор эди Полукс (Кафтасть), Тройстонь Елена ди Клитемнестра.
Орфей шарфтсь Локстикс сонь шавомдонза меле ди корнесть сон повсь менельть лангс Лирать малас.
Тага фкя айнема фкя оцязор Кикнус колга, кона пяк кельгозь сюдоф Фаетонть. Шить шкаень Гелиость цёрац Фаетон йёжуста аназь алянц кядьста сонь Шить каламашкать аньцек вядьмонза изь кирдев шавфоль Зеусть ёндолса. Сонь куломдонза меле Кикнус чёпафнесь ламоксть Еридан ляйс Фаетонть пакарьсонзон мушендоманкса ди арась Локстикс, конась тячемс няеви менель лангса.
Озял иля Зодиакть Ляценди тяшксста тяштеналхнень мархта (васенцеда Лира ди Куцькан сонць Ляценди мархта), улема, сотф Стимфалиень нармоттнень айнемаснон мархта ди фкя Гераклань оцютевонц мархта (сонь кемгафтува оцютевонзон эзда фкясь). 
Китаень айнемаса Озял ащи кизонда весть арай вастокс сязьганонь седьти (Це Цяо), конась сотни кельги ялгат Ниу Лань эди Жи Ну.
Овидить «Метаморфозатнень» эса ащихть колма ломатть Локсти лемса кит арасть Локстикс.
Онуза

Онуза - кунардонь мокшень ошсь. Мяляфневсь кунардонь рузонь ди арабонь сёрматксса. Тонатф ломатть арьсихть тя II Неклюдовской ош васта.
Оржа пиле

Оржа пиле илякс шпиц ( "пиште") – пинень калопсь пяк туста пона мархта, топаза ронга, оржа нусмор, оржа пилет ди тангодста пувордаф пулоня мархта.
Орксофта

Орксофта () — жуватат "Felidae" юрста, фкя ниле "оцю катаста" "Panthera" симанксса. Сталмоц 200 килошка. Сон омбоце сяда оцю катаста бабрида меле. Тяни орксофтт эряйхть идем Сахарти малады паксява ди Азиеса коса синнеда пяк кържа судардсть кельме-шивалгомширень Индиеса, интай кунара юмасть кельмеширень Африкста, Кучка Шиньстяма ширеста, шивалгомширень Азиеста. 10,000 кизода инголе орксофттне ульсть сидеста васьфневихть лофцонь търяйхнень ёткса ломаньда меле. Синь эрясть сембе Африкова, Явразиева шивалгом Явропань сявомок Индие ди Америкти (Юкон ляйда Перу масторти).
Орксофтт эряйхть 10-14 кизошка идем эрямаса, пякстаф кирдемаса 20 кизоти. Синь сидеста эряйхть саваннава, тише паксява, нъльне ситерькс вастова ди вирьге. Орксофттне пяк эсь тъналонь кельгихне иля кататнень коряс. Орксофтонь "прайд (тънал)" ащи эсь авакатада, синь лефкстост эди кържа лув пря атякатада. Авакатань полгац марса ракшатнень кунци пестяфнень кочказь. Орксофтсь ару рявсь эди ине вии рявсь. 
Орксофтт пяк марявихть перьфпялень полафтоманцты, кепотьксонди синь тъналсна кирьсть 50%-ти сядагърда ётай 20-шка кизот Африкова. Синь тъналсна ашесть сударда аф ванфтови Африконь аймакова. Шарьхкодеви, цебярь эряма вастнень афсатыкс эди ломанень мархта тюрематне синь тъналснонь киреманц туфталоц. Орксофтнень кирдезь ряв перьфова Римонь мастор пингста ди XVIII сядокизонь кучкаста синь ине мяльстушендольхть ракшань перева сембе масторлангса. Тяниень пингста ракшань перет латци соткссна ди фкя-фкянь лездыхть ванфтомс кулси азиень орксофтт. 
Лемонц шачемац.
Мокшень лем «орксофта» пяк кунара ди шачсь «ор» эди «офта» валста. Иля кяльса орксофтонь лемсна лиссть латинонь «leo» валста.
Мокшень корхтафга ванфтовсь иля орксофтонь лемоц «орослан» кона сась "Аслан" эли "Арслан’’ (оттоманонь ارسلان "arslān" эди اصلان "aṣlān") валста, туркань кяльста. Сельжук туркат, оттоматт эди иратт мярьгсть «Орослан» синь оцязорснонды. Венгерокс орксофтти мярьгихть "oroszlán".
Орксоц.
Иля катань ёткова орксофтсь фкясь конань ули тяфтама оркссь. Сон няеви сяда оцюкс орксть эзда. Оркссь лезды иля калопнень мархта тюреманцты, кепотьксонди ине душманонц путьку гиен мархта.
Орозай

Орозай () — Мокша масторонь ошсь. Мордовия республиконь башка муниципалень вастсь, индустриень коряс омбоце ошсь Сараношть меле, Орозаень районть пряошец, оцю машина кинь сюлмафкссь. Ушетфоль 1631 кизоня. Ащи 25 вайгельбет Сараношть эзда, Инсарть эди Пишля ляйхнень лангса. 52 000 эряйда лама: мокшет, руст, татархт, армятт, беларуст, чувашт.
Эрямопингсь (Историясь).
Васенце мяляфневсь 1631 кизоня кода мурза Уразаенди казьф вастсь. 1783 кизода меле мяляфневсь кода веле Орозай. XIX сядокизоста Орозай велеть азоронц Николай Струйскяель, Орозайса покоди Фёдор Рокотов архтыень ялгац. Струйскяйть пингста Орозайса путфоль азоргуд (дворец) Бартоломео Растрелли проектонц коряс, тага васенце Россия масторонь провинциень типографиетнень зда фкясь.
Орозаень республиксь.
10 (23) декабрьковста 1905 кизоня машина ки покодихне стясть эди сявсть кядялу Орозай ошкя ди машина ки лоткама вастт перьфка. Вийсь тусь Кошардома пуромксонди (оцюняль П. Байкузов вятись). Од кой аралась тюрема ушмоня (150 ломатть, вятиель Л. Э. Вицман большевиксь). Кошардома пуромкссь мярьгсь ётамс Орозай аньцек ярхцамбяль ди пъчкафтомань поезтти. Сембе ярхамбяль Орозайса лувсть, питнет путсть, мишендихненди каяфкст путсть, эсь ярмак нолдасть. Москувонь махта сотксонь сяземда меле пуромкссь стяфтсь ломатть сембе машина кига . 15 (28) декабрьковста Орозайс конференцияс састь Москувонь-Казанень машина ки лоткама вастонь кучф ломатть, Кочкамат меле Байкузовсь арась Кучка Кошардома пуромкссть оцюнякс. 21 декабрьковста 1905 к. (3 январьковста 1906 к.) Москувонь стямать тапамда меле, Орозаень республиконь вятихне арьсесьсть лоткамс стямась Орозайса ди араламс ломатть люпштамода. 22 декабрьковста (4 январьковста) Орозайс састь ушмотне. Лама покодихне повсть арестс, 11 ломатть пякстафольхть шобдакудс судть коряс.
Лемонц эвондамац.
Ошкять азорац ульсь Темникавонь татаронь мурза Уразай, конань рузонь оцязорсь казнезь Идем паксянь модань умаса 1631 кизоня пара покаманкса. 
Ардомбялсь (Транспортсь).
Сюлмафкссь Орозай ди локомотифнень васта ащихть Транссибирень магистральса.
Офтонь мадя

Офтонь мадя () – тяштеналсь пялевень модань пялешарса.
Оцю Белти

Оцю Белти ("данокс": Storebælt) — иневедень йотама оцю Данонь Зеланд цёнгат эди Фунен цёнга йоткова.
Очижи

Очижи – (эрзянь "Инечи") — оцю мокшень илась. Очижи ёткть кунцезь кулофнень, тонашистотнень лемснон. Озондсть атянь атятненди, анасть цебярь сёра, кеме шумбраши сембонди. 
Тъналонь келеса якасть калмолангс, тоза сявондсть мархтост ярхцамбяль. Тернезь кулоф эсьнень баняса штама, ярхцама. Очижинь карша ёткшиня путнесть атянь пуре. Кърьвяснезь атянь штатолть. Атянь штатолть ваксс путнесть атянь вазь. Анасть Очижить ди кулоф эсьнень ширде пара арьсемат. Мазоптф шуфтонь тарадконь мархта якасть вири, кунардонь нешкоперезост. Озондсть тоса, симсть-ярхцасть. Шоподембяли ни сембе марса лисендсть веле пети инжикс сашентф тонашистотнень ильхтема. Ся шири ляцендсть ружьяста, тяфта панцезь атянь атятнень кистост шяйтаттнень. Кулоф шабатнень лемс калмалангть шири кеворясть пидеф алхт. Кой-кона вастова Очижи шиня алятне пуромкшнесть тя эли тона юромонь куду, симсть очижинь пуреда. Тя илати сембонди эрявсь самс аф ялга, лишмоса. Пуреса валондозь лишмоснонга арьсезь теенза шумбраши.
Кристозшида инголе Очижинь васенце шиня ётафнесть оцю озкс вярдень шкайхнень лемс. Тяфтама оцю озксста вярдень шкайхнень лемс печксесть парна. Вашенять рамсезь инголькиге, полас-полас касфтсть эсонза эсьнень пирьфова. Ётафнесть Очижинь васьфтемань и Очижинь първажамань илат. Очижикс наряжакшневсь стирь эли лишме ланга цёра. Лишмось кочксевсь аф равжа, сяда зърнянь тюсса. Наряжафне сашендсть вели шинь стяма ширде. Синь васьфтемост лисендсть пуре мархта, каванякшнезь, сюконякшнесть тейст. Кой-кона вастова тя илась тяниень пингста стама, кода Калядань ши. Очижись тушендсь шинь мадома шири. Очижить кунардонь мороса лемнезь Вярдень Шкаень идькс, а сонцень Вярдень Шкайть лувондозь Ши лаца. Оцю шинь илат кунардонь пингста ётафнесть тунда, мъзярда шить ди веть кувалмосна фкя лацот.
Очижинь шиня ульсь пяк лама аф мярьгомада: афольхть мярьге тевонь тиемда, ушедомс од тев, керомс, нарамс шяярьхнень; афольхть мярьге явсемс кулоф ломанть, конань калмалезь очижинь шиня. Мекорланкт эряволь очижинь шить кенярдемс-кулоф ломанць пови райти. Афольхть мярьге аватненди якамс кяпее (кулоф атятне куду аф сувавихть), помондамс кулоф юронь ломаттнень калмолангса.
Очижинь шитнень сембе велетнень эса колендельхть архтф алса, нюряльхть нюрямса, якальхть радня ланга инжикс.
Ош (Мордовия)

Ош () — ошсь Мокша масторса, Мокша ляйть кержи търваса 100 вайгяльбет Сараношть эзда. Мордовия республикть Ошень районть пряошец. Лувови ушетфоль 1570 интай афкукс ушедоманц пингоц аф содаф. Ошсь ушедфоль кунардонь мокшень ваксарош вастса.
Лемонц эвондамац.
Рузонь лемоц лиссь рузонь валста «красный» — мазы. Сембе перьфпяльсь тоса пяк мазыель Татищев эди Карамзин тяштематнень коряс. Ошсь ащесь пяк сиде ди мазы вирень ваксса конанди мярьгсть Оцю Мокшень Вирь. Тя вирьсь сембе Мокша ляйть лайме тървасоль эди ашкодсь Краснослободскяйть перьфканза. 
Историясь.
Кунардонь Ошть вастса рузонь ваксарош ушедфоль 1627 кизоня.
Паасилинна, Арто

Арто Паасилинна (шачсь 24-це апрельковста 1949 кизоня) — суоминь сёрмадысь ди валморайсь.
Паксянь кружамань озкст

Паксянь кружамань озкст — мокшень Кристозшида мельдень озкссь, конась ётафнесть Тройцять карша. Велеть, паксятнень шарома лисендсь сембе эряйхне: шабатне, од ломаттне, атятне. Тя шаромась ушеткшневсь церькавть эзда. Велеса, коса церькав ашель, шаромать ушетькшнезь калмалангста. Эши ваксса озондсть вярдень шкайхненди, анасть мани шит, козя сёра. Тяда меле сембе симсть, ярхцасть. Озондыхнень валондозь ведьса, анамок шкайхнень ширде пара пизепт кизоня.
Парацельс

Парацэльс (латинкс Paracelsus), афкуксонь лемоцоль Филип Аврэал Тэафраст Бамбаст фон Гогенгайм (1493-1541) – швейцаронь ине пъчкафтысь, пъчкафтома тевть эди алкимиень содайсь, кона эрь урмаста няйсь кимиень процессонь аф лац молема.
Пиземонь озкс

Пиземонь озкс — мокшень озкссь, конась ётафневсь пяк коське пингста. 
Озонкшнесть лихтибря ваксса, ляй търваса, эрьхке търваса. Анасть пизем ди летьке. Кристозшида ингольдень пингста озонкшнембачк лятфнесазь Ведявать, ёряйхть ведьс каванямбяль: ярхцамбяль сускопт, алхт, ям. Ётафнесть Эшинянь аропнемань ила. Пъшкятькшнесть тонашистонь эсь ломаньцнонды, тяфтама озксне ётафневсть калмолангса, валондозь калма лангть ведьса. Кристозшинь пингста лятфнесазь иняруфнень лемсна.
Пингонь кизотнень оцю азкс

Пингонь кизотнень колга азкс () – сембе руснень сёрмадоматнень кярькссна, конань тиезе Нестор эрямопингонь сёрмадысь XII сядокизоть ушетксста Кыив ошса. Тя сембода кунардонь тяштькссь, коса "мордва" лем ала лятфневихть эрзя (ломатть) ди, улема мокшет; азондови синь эряма вастсна.
Потишка

Потишка - эрьсь кафта наряжафнень эзда Тройцянь ила пингста. Потишкатнень пряс сотнесть авань руцянят, пряс иля путомкат.
Клавди Птолемей

Клавди Птолемей (грекокс: Κλαύδιος Πτολεμαῖος) — греконь лувомати содайсь, масторлангонь содайсь, тяштень содайсь. Эрясь Эгиптаса, улема, шачсь тоса, кулось Александрие ошса.
Птолемейть ульсть лама тонадомань сёрматкстонза, колмотне эздост тячити самс пяк эрявикст арабонь ди явропонь тонафтоманди. Васенце покамац содаф кода: «Альмагест» (грекокс: Η Μεγάλη Σύνταξις, "Оцю трактатсь". Омбоцесь - "Географиясь", коса сон азондсь сембе ся пингонь масторлангонь колга греко-римонь содамошитне. Колмоцесь - "Тетрабиблос" ("Ниле кинигат"), коса сон тяряфнесь шарьхкотьфтемс гороскопань астрологиять Аристотелень смузьшинь вельде.
Сандор Пудин

Сандор Пудин () 16 январьковста 1958) — мокшень валморайсь, сёрмадысь эди драма сёрмадысь, ётафтысь.
Эряфонь киц.
Шачсь Мокша масторса, Зубунь районца, Мокшень Пимбур велеса 16-це январьста 1958 кизоня. Горький лемса литературань институт аделамда меле покась Мордовиянь кинигань нолдамань оцюнякс, Сараношса Мокшень ди Эрзянь театрань оцюнякс, «Известия Мордовии» газетонь оцюнякс. Казьф Мордовиянь сёрмадысь, Мордовия республиконь масторонь казнеть лауреатса, Вампиловонди лемтьф пялькснемань лауреатса. Сонь налхкоманза содафт рузонь, маринь, суоминь, шведонь ваныхненди ди морафнихненди.
Пуреш

Пуреш (? - 9-це апрельковста 1241) — мокшень каназорсь, Мурунзань кирдись. Сонь ульсь кафта шабанза Атямас эди Наручадь. Рузонь сёрматксса мяляфневсь "Пурешень волостсь" Цна, Вад ляйста мольсь Мокша, Сура ляень кучкава, лямбе ширеса мольсь Пензати. Пря ошенц Мокшаноль.
Эряфоц.
Хазаронь каганатть тапамда Пурешти савсь тюремс губаттнень и руснень мархта. 1220 кизоня Пуреш арась Владимиронь князть Юрийть кяденьгирдикс, ульсь тага куманонь Кан Котян кяденьгирдикс. 1229 кизоня мокшень-половецнень ушмосна тапазь Пургазонь ушмонц. 1236 кизоня Мокша мастору върьгятсь Зърнянь Ушма. Пуреш арась Батунь кяденьгирдикс эди полаясь Явропу якамаса сонь ушмонц эди сонь цёранц Атямас мархта. 
Явропу якамац.
1241 кизоня Пурешть ушмоц полаяй Люблин эди Завихост ошнень сявомаса кода ингольмоли ушма. Сандомир ваксарош инкса тюремада меле февральковста ди Краку ошть инкса марковста 1241 кизоня мокшень ушмось юмась лама ушманда. Каназорсь салава васеди Генрих Парокоень эди корхнесь мархтонза мокшетнень мяльсна ётамс германонь эди богепнень ширес. Пурешенди изь лисе тюремс герматтнень мархта Бату каршес, сонга, Атямас шавфольхть мадомста веста 9 апрельковста 1242 кизоня Легнице тюремань карша.
Реинкарнацие

Реинкарнациясь — одукс шачендоматне. Джайнизмань койгть коряс, ломанць куломстонза аф юмай, сонь ваймоц муй иля ронга и кармай эряма сяда тов. Одукс шачендоматне молихть ламос.
Репештя

Репештя - мокшень иняру калмама ди озондома васта кунардонь пингста. Репештят ушедсть иняру вастова коса калмасть атятнень и кува калмамада меле озафтозень иняру шуфтт. Мокшетнень ашет озондома кутт, сембе озкс иласна репештява ётафтовсть.
Роштува

Роштува — инь оцю Кристозшинь ила, кона ётафневи 7-це январьста Иисус Кристозть шачеманц лемс. Мокшень эрямас сувась кристозыяфтомада меле, ётафнезь сотомок кристозшида инголень илатнень мархта. Роштува пингста од аватне тиендсть медень пуре (тя пингть афолезь нолда сире алятнень). Иланди печкомс аноклальхть тува, тиемок лама айнемань тев: тувоть кафта-колма тарга лац андолезь; колма шит нолдалезь куду, коса сон эрясь пянакудала; кргазонза сотнельхть нардама, коза тонгольхть мзярога лопафтф тяльме тараткат и тяда меле симделезь ведьта шкай ужеть инголе, коса ульсть лопафтфт тяльмотне. Тувоть печколезь апак валхтт кргастонза нардамать и тараткятнень. Веронц нолдалезь Карда сярхка кевть алу и тязк крхталезь келувонь шявняса, конатнень крьвястелезь илань штатолть эзда. Куд пирьфса тиендсть озондома, кона ульсь эняльтьф куд ваныхненди-лездыхненди – Юрхтавати, тердемок синь илати, эняльдемок ванфтомс кудть аф цебярь вийда, кяжи ломаньда, азольхть сюкпря теест цебярь тевонь тиеманкса.
Роштувать карша якасть калядама. Стирнятне якасть лопафтф келувонь тяльме мархта, конань лангс сотнельхть руцят и нардамат; цёранятне – байдек мархта, пайгоняса, пянакуд седяфксса, конань калтыелезь калядамань морамста. Оттне тиендсть роштувань колендемат сявф роштувань кудса. Роштува пингста тиендсть шужярьста идняка, конань сяльде пълхталезь. Кой-коста стирьхне и цёратне фкя-фкянь вачкиесть крьвястьф шужярьса.
Оцю мяль Роштуваста шарфтольхть наряжамати. Алятне, цёратне щальхть меколанкт шарфтф учань орхт, тиендсть офтонь шамафкст, шамаснон вадендезь содса и якасть кудга, эвфнемок ломаттнень. Тиендсть алашань понда, коза тяльголь сисем цёрат (мокшетне тиендсть алашать эзда культ, мезсь кемамаса ульсь сире койкс; тя ванфтовсь и рьвяяма-максома илатнень эса).
Роштува пингста содасть эрямати (кда пачалкась, конань путолезь венц лангс вальмя пряти, араль пялентьфокс, кинь лемс ульсь тя пачалкась, кулоль кизоть молемс), венцямати (кда кядти, конань тонголезь баня вяльдярьмава, кундаль мезевок понав – стирть козя мирдец ули), сай кизоти (шачи, аф шачи). Шачи кизоти содасть и тяфта: венц лангс ульцяв путнесть розь, тозер пулфт, конатнень щафтолезь пяль лангс. Шобдава ванолезь лангстост лешафть и азолезь кодама ули кизось. Якальхть и кулхцондома шабрань вальмалу. Корхтамать коряс синь содасть (цебяренди – аф цебяренди), ванолезь мезе ули сай эрямаса (пара – аф пара).
Роштувань бабатне

Роштувань бабатне – Калядань шиня тяфтамкс щазь стирь ди цёра. Цёрать щазь авакс, путнесть лангозонза панар, конязонза сотнесть коняфкс. Стирть, меколанкт, наряжакшнезь алякс. Роштувань бабатне вятезь пряснон бойкаста, сембонди эцесть, эвфнезь иттнень. Стирьхнень кътморязь, эцесть палсема. Теест сембе мярьговоль. Роштувань бабатнень мяльса тевонь кедьги кудазорхненди синь морсесть шнама морот, нолатнень, мезеньге аф тиендихнень сялдозь ди морсесть теест паряфнемат. Нола стирьхнень коварязь ловса.
Рубрук

Виллем Рубрук илякс Гильом дэ Рубрук (1215 ди 1220 кк. ёткста - 1270) – фламандонь якайсь-шяяйсь, Кранцмасторонь оцязор Людовик IX-ть Кристозшинь миссиянь Каракоруму оцюнясь. Монголияв якама-шяямац макссь од содамошит Шистямаширень Явропонь ди Азиянь масторхнень колга.
Рубруконь Монголияв якамац-шяямац

Рубруконь Монголияв якамац-шяямац – Виллем Рубрукть якамац-шяямац Каракоруму (1253-1255 кк.). Сонь якама-шяямац макссь од содамошит Шистямаширень Явропонь ди Азиянь масторхнень колга.
Россия мастор

Россия мастор (), илякс Россиянь Федерациясь () — оцю масторсь кона занци пялевень Явразия. Пялес президентонь республик, коза сувсихть 83 федерациень пялькссна. Пряошец — Моску. 
Географиясь.
16 838 000 квадрат вайгяльбе. Россия масторонь шабрань масторонза (пялевень-шимадом ширеста пялешинь-шиньстяма ширес): Норвегия, Суоми мастор, Эсти мастор, Латвия, Литва, Полень мастор, Беларузмастор, Украина, Грузия, Азербайджан, Казахстан, Китай, Монголия ди Кельмеширень Корэя. Россия масторть ули ведьгитьксонза Америконь Соткс Штаттне (Аляска штат) мархта, Шведмастор мархта, Туркия ди Япунмастор мархта.
Рузонь кяль

Рузонь кяль () — индоявропань кундьяста кяльсь, шистямаширень славянонь кяльда фкясь, конань эса корхнихть руст, масторонь кяльсь Россиянь Федерацияса.Беларузмастор, Кыргызстан
Руска

 
Руска — васень сёксе пинге, мзярда ушесь лямбе ди вирявань сюретне лийкстайхть. Илякс русканди мярьгихть «бабань киза», «авань киза». Сяда лямбе ди пара сёксень пингсь.
Салмань озкс

Салмань озкс — мокшень башка озкссь, конась ётафтсть Бабань ямть пингста. 
Тя озксса эняльдсть сяда лама вероз верозальхть учатне корхтазь: «Мъзяра тя цюгунца салмада, съняра вероз шачеза».
Саранош

Саранош () — Мордовия республикть пряошец. Лувови ушетфоль 1641 кизоня, афкукс ушедома кизоц аф содаф. Эряйхне: 317,432 (2021 к.).
Географиясь.
630-шка вайгяльбет Москуста, 54°11′ пялевень келеса, 45°11′ шистямань кувалмоса. 
Историясь.
Ушетфоль 1641 кизоня.
Сатурн (шары тяште)

Сатурн ("содафткя": ) — котоце шары тяштсь Шить эзда, омбоце оцю планетсь Шить системса Юпитерьть меле. Уран, Юпитерь ди Нептун мархта лувови "газонь оцюпкс". Лемоц сась латинонь кяльста, римонь Сатурн шкай лемста.
Иможков

Иможков, сире лемоц Козяков илякс Сентябрьков — вейхксоце кизонь ковсь. Сентябрьков лемсь сась латинонь кяльста рузонь кяль вельде.
Тарваз тяште

Тарваз тяште () – сисем тяштть пялевень модань пялешарса.
Таргоши

Таргоши — таргонь васенце шись, илякс "недляши".
Ташта Эдда

Ташта Эдда (эли Валморама Эдда) - кунардонь пялеве Скандинавиянь айнемань кярькссь тиф 1200 кизоня, ня айнематнеса азонкшнелезь и морселезь ине тюрихне, инялятне и синь тевсна.
Темникав

Темникав Ош () – кунардонь ошсь мишаринь модаса, Мордовияса инь сире ошсь, ушедфоль 1536 кизоня, 1779 кизоня сувась Россия масторс.
Географиясь.
Ошсь ащи Мокша ляйса, кона шуди Ока ляйти, 150 вайгяльбет Сараношть эзда.
Историясь.
Ушетфоль 1536 кизоня.
Торама

Торама — тя кядьёнкссь пяк вии, кайги. Торамать кувалмоц пачкотькшнесь 100 сантиметратненди. Сявондсть келувонь или ушторонь виде тарад, пачк лазондозь сонь, лазф пялькснень потмоснон карсезь, тиендезь почконь лаца. Меле ня лазф пялькснень меки токафнезь фкя-фкянди и ашкорязь куйгорса. Шуфтть карсезь стане, што почкть фкя пец лисендсь сяда тяйняня, а омбоце пец сяда кели. 
Ульсть лия тораматка, нят сяда нюрьхкянятольхть, 50-80 сантиметра. Синь тиендезь пичень керста, мянтьф керхнень песна тонгондовсть фкя фкас, а меле вадендевсть столярнай клейса.
Тораматнень бокс варянят ашесть пяленде. Кунардонь пинкнень торамаса макссесть вайгяль фкя-фкянди стадань ваныхне. Торамаса морвесть постуфне шобдава стадать панемста, торамась макссесь вайгяль обедъёткть, штоба кудазораватне содалезь, коса стадась, коза молема траксонь потяма, ди торамаса морсесть илять стадать вели панемстонза. Кой-кона мокшень велетнень эса тянивок тиендихть торамат шабатненди налхкшенди.
Торама — оцю турба, конань Тюштя оцязорсь мокшень ломатненди илядозе сонь мекольце тумонц инголе. Мзярда сявихне сайхть мокшень мастору эряволь турамс тянь торамас сонь тердемс и сон саль лездомс.
Тройця (ила)

Тройця - инь оцю тундань мокшень илась, мекольцесь тундань илатнень йоткса. Тя пингти видемась аделсевсь ни. Кристозшида инголе тя пингста йотафнесть Велень озкс. Тройцянь илатнень эса улихть лама кунардонь Кристозшида ингольдень койда. Ся пингть ломатть шнакшнихть панжи, пижелды перьфпяльть, сянгяря шуфттнень, келунятнень. Тарадса мазопнезь куттнень, повфнесть тараткат вальмятненди, кенкшнень вельхксс, тарадса мазопнезь церькавтьке. Стирьхне Тройцянь таргаста (недляня) йакасть панчфонь ашкотфса, тонгодсть панчфкат сёралозост, меле сембе пуромкшнесть мазопнеф келунять перьф. Келунянкса якасть стирьхне Тройцянь алда шить эли шобдава Тройцянь шиня. Тройцять келуня морса лемнезь "кизонь шинякс". Стирьхне келунять мархта вятнезь вели кизоть. Тяда ингольдень пингста келунять ваяфнезе ведти, эняльдсть Ведявати штамс кизонь шить шаманц. Меле йотафнезе веле кувалма.Тройцянь таргать аделамста сембе лисендсть тундань ильхтема (първажама). Тяфтама ила йотафневихть тячивок. Тундань ильхтемста тяфта же мазопнесть инголе кантф келуня. Фкя стирня кочксевсь тундакс, сонь прясонза оцю ашкотф. Кой-кона велева тяфтама ашкотфть кандозь оцю олгонь песа эли сотнекшнезь келунять пряс. Оцю велетнень эса эрь курнясь мазопнесь эстеенза Стирь тунда. Кой-кона велетнень эса ашкотфса наряжакшнесть стирьшабаня. Уленди келу вастс тундань ильхтихне кандыхть сянгяря тарадста тиф крёз. Тундань ильхтема сашендсть тарадса щаф вирь ломатть. Наряжакшнесть Виряватка. Тиендезень ломатть ди ракшат тарадста, тишеста ди панчфса. Кочкасть Каньфонь ърьвяня ди Пиди палаксонь ърьвяня, синь нинге лемнезень потишкакс. Вяре азф иласа полаяйда башка щакшнесть иля ломатть ърьвяяйкс ди ърьвянякс, атякс ди бабакс, офтокс эди с. т. Нятнень курнява молемста каванякшнезь позаса, пуреса. Наряжафне тянкса морсесть морхт, къштисть, къштимасост няфнесть кодамога паксянь тефт, курнява молихнень, ванондыхнень валондозь пуреса, позаса, ляпоняста эрьхнезь тарадса, панчфса ди с. т. Тяфта арьсесть теест шумбраши, касфнезь эрьгаснон.
Тувот

Тувот () — рямшайхнень жувататне финцпестяфнень тъналста.
Эряйхть Явразиеса ди Африкса; ломанень лезкс вельде тувот тяни васьфневихть сембе масторпяльксова ди лама вастова эвондасть идем тувонь полгасна.
Тувотнень аф пяк оцю ронга, кувака пря зурна ди нюрьхконя пилет мархтот. Пильгосурсна кода сембе финцпестяфнень пестя лацот. Зурна кондясти модань карамати. Тувотнень стане ина улендихть вишкопейсна эли цильге лаца сюросна.
Лама тувода эряйхть вирьса. Синь маштыхть лац уема. Тувотнень ярхцамбяльти кондястихть кода касыкст, стане ина ракшань палхт. Сидеста арьсихть сянь колга, што тувотнень мяльс туй ърдазу васттне - тя аф виде: тувотне пъчкафнесазь ръдазса ситнень: коське ърдазсь прашенды синь ронгстост ситнень мархта.
Юрсна.
Тувотнень вете юрсна:
Инголе тувокс лувовсть колма аф рямшай пекаринь калопт, конат эряйхть Америкаса ди шарондыхть тувотнень лангс, интай лама туфталхнень коряс тя пекари аф тува лаца, ди сонь эряви явфтомс иля калопс.